# Траке алата и изборници

Мејт омогућава корисницима да одреде многе поставке њихове радне површи. Било шта од позадинске слике до тога где се налази дугмад може бити постављено. Прозор Понашање је одговоран за већину финијих поставки.

Ако отворите прозор Понашање, наћи ћете неколико опција које су вам на располагању како бисте учинили ваше Мејт искуство бољим.

## Опције траке алата

Горња половина прозора вам приказује опције траке алата.

У одељку „Траке алата имају“, видећете три доступне опције: Иконице и текст, Само иконице, Само текст.

Опција „Иконице и текст“ чини да траке алата приказују и иконице и текст. Иако заузима више простора, даје више информација.

Опција „Само иконице“ чини да траке алата приказују само иконице. Ово не пружа више описа, али штеди простор.

Опција „Само текст“ је најједноставнија опција. Међутим, то је и најописнија опција.

Испод ове опције налази се дугме под називом „Траке алата се могу откачити и премештати унаоколо“. Оно вам омогућава да откинете траку алата од прозора и да је ставите где год желите на екрану. Можете да испробате ово у „Узорак траке алата“. На левој страни је исцртана трака. Кликните на њу и превуците је по екрану. Та трака алата ће се откачити и отпустити тамо где пустите курзор.

## Опције изборника

Изборници такође могу бити подешени. Можете подесити да ставке изборника имају иконице. То је добро као помоћ за препознавање онога што ствар ради.