# Tetikus

## Pengenalan

Capplet tetikus di dalam Pusat Kawalan MATE dapat bantu mengkonfigur sifat-sifat tetikus. Iaitu:

- bagi tab Am: pemecutan tetikus, kepekaan tetikus, had masa tamat dwi-klik, ambang seret dan lepas, lokasi penuding dan penggunaan tetikus tangan kanan atau kidal

- bagi tab Kebolehcapaian: klik sekunder tersimulasi dan klik inap

## Tab Am

Tab Am menawarkan tetapan tetikus yang kerap digunakan.

### Orientasi Tetikus

Seorang pengguna mengawal tetikus secara unik sama ada secara tangan kanan atau pun kidal.

Jika dia adalah pengguna biasa, tetikus akan diletakkan sebelah kanan meja. Butang utama (butang tindakan) berada di sebelah kiri tetikus, supaya beliau dapat menekannya dengan jari telunjuk, manakala butang kedua (butang menu) berada di sebelah kanan.

Sebaliknya, bagi pengguna kidal, tetikus berada di sebelah kiri meja. Begitu juga cara pengendalian butang utama dengan jari telunjuk tetapi menggunakan tangan kiri, oleh itu kedudukan butang utama dan sekunder perlu ditukar kedudukannya.

Itulah tujuan tetapan Orientasi Tetikus: pilih butang Tangan-kanan jika anda menggunakan tangan kanan, atau butang Kidal jika anda kidal. Ketika menggunakan tetapan yang dikehendaki, pengguna menggunakan jari telunjuk untuk menekan butang utama.

### Cari Penuding

Kadang kala, pengguna tidak dapat menjejaki kedudukan penuding berada. Jika dia memilih Tunjuk kedudukan penuding ketika kekunci Control ditekan, beliau boleh munculkan semula penuding dengan hanya menekan kekunci control.

### Kelajuan Penuding

Setiap pengguna kegemaran berlainan mengikut hubungan antara pergerakan tetikus dengan gerakan penuding. Supaya ia ditala mengikut citarasanya, beliau boleh menggunakan tetapan Pemecutan dan Kepekaan:

- Pemecutan: tetapkan faktor linear antara pergerakan tetikus terhadap gerakan penuding

- Kepekaan: tetapkan kelajuan ambang yang mana tetikus akan mula memecut

Sebagai contoh, dengan menetapkan kepekaan pada tahap terendah, tetikus akan bergerak tanpa pelarasan pecutan; dalam situasi ini, nisbah jarak tetikus dengan piksel adalah serupa.

### Seret dan Lepas

Seret dan lepas pula ialah tindakan mengklik sesebuah objek, kemudian melepaskannya ke tempat lain di dalam skrin, dan menyebabkan satu peristiwa berlaku.

Anda perlu menyeretnya pada amaun jarak tertentu supaya sistem dapat mengenal pasti sebagai operasi seret dan lepas. Untuk kongfigur berapa jauh menyeretnya, gerakkan pelungsur Ambang ke arah kiri atau kanan.

### Lengah Dwi-klik

Ketika pengguna melakukan dwi-klik dengan butang utama, sistem menganggapnya sebagai tindakan dwi-klik atau seklik sebanyak dua kali tetapi bergantung pada lengah di antara dua klik tersebut.

Dengan pelungsur Had Masa Tamat, pengguna boleh menetapkan lengah maksimum yang berlaku antara dua klik untuk dianggap sebagai dwi-klik. Jika lengah antara dua klik lebih besar daripada lengah maksimum yang telah ditetapkan, dua klik tersebut dianggap seklik secara berasingan.

Akibatnya, lebih pendek had masa tamat, kurang masa antara dua klik yang boleh dianggap sebagai dwi-klik.

Pengguna boleh menguji had masa tamat yang telah ditetapkan dengan mengklik kepada ikon mentol. jika lampu menyala, maka dwi-klik telah dikesan dan dikenal pasti.

## Tab Kebolehcapaian

Tab Kebolehcapaian menawarkan fungsi-fungsi tambahan untuk tetikus. Ia membolehkan pengguna melakikan klik sekunder dengan menggunakan butang utama; ia juga membolehkan pengguna membuat pelbagai jenis klik yang berlainan tanpa apa-apa butang fizikal.

### Klik Sekunder Tersimulasi

Memang ada pengguna yang hanya boleh menggunakan satu butang tetikus. Dengan mengaktifkan Klik Sekunder Tersimulasi, para pengguna ini dapat membuat klik sekunder hanya dengan butang tetikus dengan cara yang unik. Sebenarnya, klik sekunder aktif secara automatik jika pengguna kerap menekan butang utama pada lengah tertentu tanpa menggerakkan tetikus.

Klik Sekunder Tersimulasi juga menawarkan satu pelungsur iaitu Lengah yang dapat mengkonfigur tempoh pengguna perlu menekan butang dan tetikus tidak bergerak, sebelum klik sekunder dijalankan secara automatik.

### Klik Inap

Ada pengguna yang tidak dapat menggunakan mana-mana butang secara fizikal. Oleh itu dengan mengaktifkan Klik Inap, beliau dapat membuat pelbagai tindakan klik tetikus tanpa menekan apa-apa butang tetikus. Jenis klik yang boleh dilakukan adalah: klik tunggal, dwi-klik, klik seret dan klik sekunder.

Untuk membuat klik tetikus tanpa menekan butang fizikal tetikus, pengguna perlu menanda kotak tanda Klik dijalankan ketika pergerakan penuding tetikus berhenti. Bagaimanakah klik dilaksanakan dan jenis klik yang dipilih bergantung kepada apakah mod inap pengguna gunakan. Terdapat dua mod tersedia iaitu:

- pelengkapan klik berautomatik dengan jenis klik dipilih terlebih dahulu

- pelengkapan klik dan pilihan jenis klik oleh gerak isyarat tetikus selepas pengawalan klik

Dengan pelungsur Lengah, pengguna boleh mengkonfigur tempoh penuding tidak bergerak supaya klik diawalkan.

Bagi individu yang sukar memastikan tetikus tidak berganjak, telah disediakan satu lagi pelungsur Ambang Gerakan . Ketika pelungsur telah ditetapkan rendah, walaupun ada sedikit gegaran tetikus akan diambil kira; sebaliknya, dengan menetapkan ambang lebih tinggi, tetikus perlu bergerak lebih jauh supaya dianggap sebagai bergerak.

Seperti yang dinyatakan di atas, pengguna boleh memilih dua mod untuk pilihan jenis klik dan pelengkapan klik:

#### Klik Inap Dengan Pelengkapan Klik Berautomatik Dan Pilihan Jenis Klik Terlebih Dahulu

Mod ini aktif jika pengguna memilih Pilih jenis klik terlebih dahulu. Sebenarnya, selepas tetikus tidak bergerak pada tempoh yang ditentukan, sistem akan melakukan jenis klik terpilih itu secara automatik dalam Tetingkap Jenis Klik.

Selepas klik berlaku, jenis klik tunggal akan dipulihkan secara automatik. Untuk memilih jenis klik yang lain, pengguna perlu lakukan klik automatik pada butang di dalam Tetingkap Jenis Klik yang berkaitan dengan pilihan jenis kliknya.

Bagi memastikan Tetingkap Jenis Klik muncul di atas skrin, pengguna perlu menanda kotak tanda Tunjuk tetingkap jenis klik. Sesetengah pengguna menyukai Aplet panel Klik Inap berbanding Tetingkap Jenis Klik. Kelebihan aplet panel ialah ia tidak menutupi mana-mana tetingkap terbuka di atas desktop.

#### Klik Inap Dengan Pilihan Jenis Klik Dan Pelengkapan Klik Oleh Gerak Isyarat Tetikus

Mod ini boleh digunakan ketika pengguna memilih Pilih jenis klik dengan gerak isyarat tetikus. Sebenarnya tetikus kekal tidak bergerak dalam tempoh yang ditentukan, bentuk penuding akan berubah buat seketika:

- Jika pengguna menggerakkan tetikus ketika dalam bentuk itu, satu klik dilakukan dan penuding kembali ke bentuk asalnya. Jenis klik yang dilakukan bergantung pada arah pergerakan tetikus.

- Jika tetikus kekal tidak bergerak sehingga penuding kembali ke bentuk asalnya, pengguna boleh menggerakkan tetikus tanpa tindakan klik dijalankan. Klik inap berikutnya boleh dibuat setelah tetikus berhenti gerak sekali lagi.

Pengguna juga boleh memadankan jenis klik dengan arah gerakan menggunakan 4 dialog timbul yang tersedia di bawah mod ini.